溝淡

溝淡，又叫溝貨，係香港股市嘅潮語，指投資者不斷喺低過之前嘅股價買入股票，去減低股票嘅平均買入價，令蟹貨快啲番到平均買入價，盡量蝕少啲錢。呢個係投資者最常用減少股票投資蝕錢嘅方法之一。

溝淡嘅結果可能係以下咁：
股價升番去投資者嘅平均買入價，投資者可以賣出套現獲利。
股價繼續跌，蟹貨越嚟越多，賬面蝕錢越嚟越多，直至用晒現金，股價都升唔番。

香港股市術語